CELEX: 62013FN0028
Language: da
Date: 2013-03-27 00:00:00
Title: Sag F-28/13: Sag anlagt den 27. marts 2013 — ZZ mod Kommissionen

20.7.2013   
            
            
               DA
            
            
               Den Europæiske Unions Tidende
            
            
               C 207/57
            
         Sag anlagt den 27. marts 2013 — ZZ mod Kommissionen
   (Sag F-28/13)
   2013/C 207/94
   Processprog: fransk
   
      Parter
   
   
      Sagsøger: ZZ (ved advokat E. Boigelot)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af afgørelserne om at foretage flere indeholdelser i sagsøgerens løn for månederne juni, juli, august, september og oktober 2012.
   
      Sagsøgerens påstande
   
   
               —
            
            
               Annullation af skrivelsen af 6. juli 2012, hvorved PMO informerer sagsøgeren om dets beslutning om at følge OLAF’s henstilling af 30. marts 2012, og præciserer (i) at det har indeholdt 5 530 EUR i sagsøgerens løn for juni 2012 (uretmæssigt udbetalte tilskud), (ii) at der vil blive trukket 3 822,80 EUR i sagsøgerens løn for juli 2012 (morarenter af de uberettigede udbetalinger), og (iii) at der vil blive trukket 2 372 EUR (godtgørelse af lægeudgifter) og 699,20 EUR (morarenter) i sagsøgerens løn for august 2012.
            
         
               —
            
            
               Annullation af de indeholdelser, som er foretaget i sagsøgerens løn i juni, august, september og oktober 2012, og i givet fald dem, der vil blive foretaget ved gennemførelse af den anfægtede afgørelse.
            
         
               —
            
            
               Annullation af skrivelsen af 10. juli 2012 med anmodning om indeholdelse af et beløb på i alt 3 071,20 EUR i sagsøgerens løn for august 2012 i form af en samlet indeholdelse, eller i form af tilbagebetaling i flere rater over flere måneder, såfremt gælden er for stor til at blive indeholdt på én gang.
            
         
               —
            
            
               Annullation af skrivelsen af 20. juli 2012, hvorved sagsøgeren blev informeret om, at dennes kontor ikke var i stand til at indkode inddrivelsen af beløbet på 3 822,80 EUR svarende til morarenter i hans løn for juli måned, og at dette beløb derfor fuldt ud ville blive inddraget i lønnen for oktober 2012, efter de indeholdelser, som ville blive foretaget i august og september 2012.
            
         
               —
            
            
               Delvis annullation af den afgørelse, der blev truffet den 17. december 2012 og meddelt samme dag, for så vidt sagsøgerens klage vedrørende dagpenge og anfægtede morarenter heri afslås.
            
         
               —
            
            
               Kommissionen tilpligtes at betale morarenter fra juni 2012, af 5 530 EUR, fra august 2012 af et første beløb på 1 535,60 EUR, fra september 2012 af yderligere 1 535,60 EUR og fra oktober 2012 af 3 822,80 EUR, indtil disse beløb er blevet tilbagebetalt af Kommissionen, idet der herved er taget højde for den tilbagebetaling på 3 071,20 EUR, der er foretaget med lønnen for januar 2013, hvorfor der ikke længere skyldes morarenter af dette beløb.
            
         
               —
            
            
               Europa-Kommissionen tilpligtes at betale sagens omkostninger.